**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 02 /10/2024**

 **Αριθμ. Πρωτ.: 19415**

**ΑΠΟΣΠΑΣΜΑ**

**Από το πρακτικό της αριθμ. 34ης /2024 ΤΑΚΤΙΚΗΣ Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 346**

 **΄Εγκριση αιτήματος της κ. Ελίνας Τρωγάδα , Συμβούλου Ψυχικής Υγείας , για την αποδοχή των παρεχόμενων εκ΄μέρους της , δωρεάν υπηρεσιών συμβουλευτικής προσωπικής ανάπτυξης , με τη μορφή σεμιναρίων – συναντήσεων.**

 Στη Λιβαδειά σήμερα 01η Οκτωβρίου 2024 ημέρα Τρίτη και, ώρα 11.00 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 18994/27-09-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 6 (έξι) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος-Πρόεδρος 1.Ταγκαλέγκας Ιωάννης

 2. Καφρίτσας Δημήτριος (αν/κο μέλος κ.Τουμαρά Βασιλείου)

 3. Αγνιάδης Παναγιώτης Αν και είχε νόμιμα προσκληθεί

 4. Τζουβάρας Νικόλαος (αν/κο μέλος κ. Καλλιαντάση Χρήστου)

 5. Τόλιας Δημήτριος (αν/κό μέλος κ.Παπαβασιλείου Αικατερίνης)

 6. Μίχας Δημήτριος

 Ο Πρόεδρος της Δημοτικής Επιτροπής ενημέρωσε το σώμα ότι υποβλήθηκε η με αριθμ. 70/2024 Απόφαση της Κοινότητας Λιβαδειάς με θέμα *΄΄Γνωμοδότηση επί αιτήματος Ελίνας Τρωγάδα, Συμβούλου Ψυχικής Υγείας, για την αποδοχή των παρεχόμενων εκ μέρους της , δωρεάν υπηρεσιών συμβουλευτικής προσωπικής ανάπτυξης, με την μορφή σεμιναρίων-συναντήσεων΄΄* για συζήτηση του θέματος εκτός ημερήσιας διάταξης ως κατεπείγον.

Το κατεπείγον του θέματος έγκειται στα στενά χρονικά όρια που υπάρχουν για την ολοκλήρωση της διοικητικής διαδικασίας για την πραγματοποίησή του.

 Σύμφωνα με τις διατάξεις του άρθρου 75 παρ. 3 του Ν. 3852/2010 η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

 Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

 Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας .

 Κατόπιν Ο Πρόεδρος της Δημοτικής Επιτροπής έθεσε υπόψη των μελών την 70/2024 Ομόφωνη Απόφαση της Κοινότητας Λιβαδειάς σύμφωνα με την οποία αποδέχεται το αίτημα της κ. Ελίνας Τρωγάδα για εθελοντικές (δωρεάν) υπηρεσίες της σε θέματα συμβουλευτικής προσωπικής ανάπτυξης με την μορφή σεμιναρίων-συναντήσεων και αντικείμενο που αναγράφεται αναλυτικά στην με αριθ. πρωτ. 17707/12-09-2024 αίτησή της.

Ακολούθως υπόψη των μελών το υπ΄αριθμ. πρωτ. 18933/26-09-2024 έγγραφό – εισήγηση της Προέδρου της Δημοτικής Κοινότητας Λιβαδειάς για την γνωμοδότηση του αιτήματος της κ. Ελίνας Τρωγάδα, Συμβούλου Ψυχικής Υγείας στο οποίο αναγράφονται:

*Με την με αρ. πρωτ. 17707/12-9-2024 αίτηση που απευθύνεται προς τον Δήμο Λεβαδέων και την Δημοτική Κοινότητα Λιβαδειάς, η κα Ελίνα Τρωγάδα, ψυχοθεραπεύτρια και Σύμβουλος Ψυχικής Υγείας που δραστηριοποιείται στην πόλη μας, με την ιδιότητά της ως ενεργού μέλους της ομάδας εθελοντών του Δήμου Λιβαδειάς «Αλλά-ΖΟΥΜΕ- την Πόλη Μας», αιτείται την αποδοχή εκ μέρους του Δήμου και της Δημοτικής Κοινότητας Λιβαδειάς, των εθελοντικών (δωρεάν) υπηρεσιών της σε θέματα συμβουλευτικής για προσωπική ανάπτυξη .*

 *Αντικείμενο των παρεχόμενων εκ μέρους της κας Τρώγαδα δωρεάν υπηρεσιών, θα είναι η πραγματοποίηση ενός προγράμματος συμβουλευτικής εκ μέρους του Δήμου προς τους δημότες της πόλης μας, το οποίο θα αφορά υπηρεσίες συμβουλευτικής για προσωπική ανάπτυξη, έτσι ώστε να καταρτιστεί ένα πρόγραμμα που θα είναι ωφέλιμο για την ανάπτυξη της προσωπικότητας και των κοινωνικών δεξιοτήτων των δημοτών. Μερικά από τα βασικά οφέλη και στόχους της συμβουλευτικής αφορούν την βελτίωση των διαπροσωπικών σχέσεων, την**ενίσχυση της**Αυτογνωσίας, την Διαχείριση Στρες και Συναισθημάτων, την Επίτευξη Στόχων και την Προσωπική Εξέλιξη και Ευημερία.*

 *Το πρόγραμμα θα αναπτυχθεί σε  15 έως 17 δίωρες συναντήσεις, που θα πραγματοποιούνται ανά δεκαπενθήμερο  και θα διαρκέσει περίπου ως το τέλος Μαϊου 2025 και οι ημερομηνίες θα είναι εκ των προτέρων καθορισμένες. Ιδανικός χώρος θα ήταν οι συναντήσεις να γίνονται στην αίθουσα του Παλιού Δημαρχείου.*

 *Η ομάδα που θα σχηματιστεί θα είναι κλειστή καθώς η επιλογή μιας κλειστής συμβουλευτικής ομάδας προσφέρει συγκεκριμένα πλεονεκτήματα που μπορούν να ενισχύσουν την αποτελεσματικότητα της διαδικασίας.*

 *Σε εφαρμογή των διατάξεων του άρθρου 83 του ν. 3852/2020 παρ. 2θ και 2ι σε συνδυασμό με την παρ. 1 ιγ (του ίδιου άρθρου) και της εγκυκλίου που αφορά την λειτουργία των δημοτικών κοινοτήτων 94/Α.Π.: 8050/26/1/2024, παρακαλώ για την γνωμοδότησή σας επί της ως άνω αιτήσεως.*

 Στη συνέχεια ο Πρόεδρος κάλεσε τα μέλη να αποφασίσουν σχετικά.

 **Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με αρ. πρωτ. 17707/12-9-2024 αίτηση της κ. Ελίνας Τρωγάδα

- Την με αριθμ. πρωτ. 18933/26-09-2024 έγγραφη εισήγηση της Προέδρου της Δημοτικής Κοινότητας Λιβαδειάς

-Την με αριθμό 70/2024 απόφαση της Κοινότητας Λιβαδειάς

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει το αίιτημα της κ. Ελίνας Τρωγάδα , Συμβούλου Ψυχικής Υγείας , για την αποδοχή των παρεχόμενων εκ΄μέρους της , δωρεάν υπηρεσιών συμβουλευτικής προσωπικής ανάπτυξης , με τη μορφή σεμιναρίων – συναντήσεων σύμφωνα με τα αναγραφόμενα στο εισηγητικό μέρος της παρούσας.

 **Η απόφαση πήρε αριθμό 346/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

 ΠΙΣΤΟ ΑΠΟΣΠΑΣΜΑ

 Λιβαδειά 02 -10-2024

 Ο ΠΡΟΕΔΡΟΣ

 **ΤΑ ΜΕΛΗ**

 1. Καφρίτσας Δημήτριος

 2. Αγνιάδης Παναγιώτης

 3.Τζουβάρας Νικόλαος ΔΗΜΗΤΡΙΟΣ Κ. ΚΑΡΑΜΑΝΗΣ

 4.Τόλιας Δημήτριος ΔΗΜΑΡΧΟΣ ΛΕΒΑΔΕΩΝ

 5.Μίχας Δημήτριος